Source: https://www.juridice.ro/427635/intrebare-preliminara-cu-privire-la-protectia-consumatorului-de-credit-gatantat-ipotecar.html
Timestamp: 2019-09-18 20:07:08+00:00
Document Index: 11892906

Matched Legal Cases: ['articolul 114', 'articolul 693', 'articolul 3', 'articolul 4', 'articolul 6', 'articolul 7', 'Articolul 3', 'Articolul 4', 'articolul 4', 'articolul 6', 'articolul 7']

JURIDICE.ro » Întrebare preliminară cu privire la protecția consumatorului de credit gatantat ipotecar
⁞ 2.086 online
Citiri: 2.544
Întrebare preliminară cu privire la protecția consumatorului de credit gatantat ipotecar
19.02.2016 | Mihaela MAZILU-BABEL, Adina MIHALACHE
Judecătorul spaniol se întreabă cu privire la protecția procesuală a consumatorului de credit garantat ipotecar (C-613/15 Ibercaja Banco).
2. normă de drept național, precum articolul 114 din Legea privind contractul de ipotecă, care permite instanței naționale, pentru aprecierea caracterului abuziv al unei clauze prin care se stabilesc dobânzile de întârziere, să verifice:
2.1. doar dacă rata dobânzii convenite este mai mare decât triplul ratei dobânzii legale, și
2.2 care nu permite să se țină seama de alte împrejurări
3. normă de drept național, precum articolul 693 din Codul de procedură civilă spaniol, care permite solicitarea rambursării anticipate a împrumutului în întregime pentru neplata a trei rate lunare, fără să se țină seama de alți factori precum:
3.1. durata sau cuantumul împrumutului sau
3.2. de orice alte cauze relevante aflate în prezență, și
3.3. care în plus condiționează posibilitatea de evitare a efectelor respectivei exigibilități anticipate de voința creditorului, cu excepția cazurilor de ipotecă instituită asupra locuinței obișnuite a debitorului
4. conformitatea cu dreptul Uniunii incident a efectelor normelor naționale descrise la punctele 2 și 3.
5. necesitatea de a afla dacă o dispoziție tranzitorie încalcă o jurisprudență a CJUE, respectiv jurisprudența Cofidis.
Dispoziții și norme incidente:
1. articolul 3 alineatul (1), articolul 4 alineatul (1), articolul 6 alineatul (1) și articolul 7 alineatul (1) din Directiva 93/13/CEE
Articolul 3 (extras)
(1) O clauză contractuală care nu s-a negociat individual se consideră ca fiind abuzivă în cazul în care, în contradicţie cu cerinţa de bună credinţă, provoacă un dezechilibru semnificativ între drepturile şi obligaţiile părţilor care decurg din contract, în detrimentul consumatorului.
Articolul 4 (extras)
(1) Fără să aducă atingere articolului 7, caracterul abuziv al unei clauze contractuale se apreciază luând în considerare natura bunurilor sau a serviciilor pentru care s-a încheiat contractul şi raportându-se, în momentul încheierii contractului, la toate circumstanţele care însoţesc încheierea contractului şi la toate clauzele contractului sau ale unui alt contract de care acesta depinde.
(1) Statele membre stabilesc că clauzele abuzive utilizate într-un contract încheiat cu un consumator de către un vânzător sau un furnizor, în conformitate cu legislaţia internă, nu creează obligaţii pentru consumator, iar contractul continuă să angajeze părţile prin aceste clauze, în cazul în care poate continua să existe fără clauzele abuzive.
(1) Statele membre se asigură că, în interesul consumatorilor şi al concurenţilor, există mijloace adecvate şi eficace pentru a preveni utilizarea în continuare a clauzelor abuzive în contractele încheiate cu consumatorii de către vânzători sau furnizori.
2. jurisprudența Cofidis
Pertinența pentru România: considerăm că articolele din Directiva 93/13/CEE invocate au fost transpuse prin articolul 4 alineatele (1) și (5), articolul 6 și articolul 7 din Legea nr. 193/2000 privind clauzele abuzive din contractele încheiate între profesionişti şi consumatori republicată, modificată și completată prin Legea nr. 214/2013 și prin Ordonanța de urgență nr. 34/2014.
(1) O clauză contractuală care nu a fost negociată direct cu consumatorul va fi considerată abuzivă dacă, prin ea însăşi sau împreună cu alte prevederi din contract, creează, în detrimentul consumatorului şi contrar cerinţelor bunei-credinţe, un dezechilibru semnificativ între drepturile şi obligaţiile părţilor.
(5) Fără a încălca prevederile prezentei legi, natura abuzivă a unei clauze contractuale se evaluează în funcţie de:
Clauzele abuzive cuprinse în contract şi constatate fie personal, fie prin intermediul organelor abilitate prin lege nu vor produce efecte asupra consumatorului, iar contractul se va derula în continuare, cu acordul consumatorului, numai dacă după eliminarea acestora mai poate continua.
În măsura în care contractul nu îşi mai poate produce efectele după înlăturarea clauzelor considerate abuzive, consumatorul este îndreptăţit să ceară rezilierea contractului, putând solicita, după caz, şi daune-interese.
Mihaela Mazilu-Babel (selecție, situație de fapt și dispoziții incidente)
Adina Mihalache (pertinența pentru România)
Aflaţi mai mult despre Adina Mihalache, calculul dobânzilor, clauze abuzive, Cofidis, conformitatea cu dreptul Uniunii, Directiva 93/13/CEE, legea 193/2000, Mihaela Mazilu-Babel, norme de drept național contrare, rata dobanzii, scadenta anticipată